स्कन्दपुराण के मूल उपदेष्टा कुमार कार्तिकेय ही हैं तथा यह पुराण सभी पुराणों में सबसे विशाल है। कार्तिकेय देवों के द्वारा सेना नायक बनाए गए थे, तब कार्तिकेय ने तारकासुर का वध किया था। इनकी पूजा, दीपों, वस्त्रों, अलंकरणों व खिलौनों के रूप में की जाती है। यह युद्ध, शक्ति व ऊर्जा के प्रतीक हैं। शास्त्रों में शिवलय में कार्तिकेय की पूजा संतान के स्वास्थ्य के लिए करने का विधान है। मान्यतानुसार विवाद मुक्ति व कलह मुक्ति के लिए स्कंद षष्ठी पर कार्तिकेय की आराधना निश्चित सफलता देती है।